Diari Oficial de la Generalitat Valenciana


Sumari del DOGV 3945, del 22-02-2001 (2001/1078)

Notificació de la resolució del recurs ordinari amb el número de referència interna R-13/98.
--------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1078


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-13/98. [2001/M1078]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Jesús Gómez Oreja, carrer d'Alfarrasí, 1-4ª, 46813 València, la resolució del recurs ordinari amb el número de referència interna R-13/98.
  
Resolució
  
Examinat el recurs ordinari formulat pel senyor Jesús Gómez Oreja, contra resolució del Servei Territorial d'Arquitectura i Habitatge de València, en l'expedient de sol·licitud de visat i d'ajudes econòmiques directes, per a l'adquisició protegida d'un habitatge de preu taxat número 46/1T/2105/1997/250.
  
Antecedents de fet
  
1. L'interessat, adquirent d'un habitatge de protecció oficial en segona o posterior transmissió, mitjançant escriptura de compravenda de 28 de juliol de 1997, va presentar en el Servei Territorial d'Arquitectura i Habitatge de València, sol·licitud de visat i d'ajudes econòmiques directes el dia 26 de setembre de l'esmentat any.
  
2. Mitjançant escrit d'1 d'octubre de 1997, tramés per carta certificada amb justificant de recepció, el servei territorial va requerir l'interessat en els termes establits en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè presentara els documents que en aquell escrit s'indicaven.
  
En 28 d'octubre i 3 de desembre de 1997, l'interessat va presentar escrit d'al·legacions i la documentació que va estimar pertinent en defensa dels seus interessos.
  
3. A la vista de la documentació presentada i segons el que estableix l'article 11.2 del 113/1996, de 5 de juny, el servei territorial dicta resolució denegatòria de les ajudes econòmiques sol·licitades per considerar que els ingressos acreditats de l'adquirent són inferiors al 10% del preu de l'habitatge.
  
4. Contra l'esmentada resolució, interposa recurs ordinari, dins del termini i en la forma escaient, el senyor Jesús Gómez Oreja, amb les al·legacions que consten en aquest i que es donen per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs ordinari, tant pel que disposen els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648 de 20 de desembre).
  
2. El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
3. Segons el que estableix l'article 11 apartat 1 del D. 113/1996, de 5 de juny, del Govern Valencià "... la justificació dels ingressos haurà de fer-se mitjançant la presentació de la declaració o declaracions de l'impost sobre la renda de les persones físiques, corresponent al període impositiu que, una vegada vençut el termini de presentació, siga immediatament anterior al moment tant de la sol·licitud del dret a la subsidiació qualificada com del reconeixement de les subvencions directes que pogueren correspondre'ls."
  
Així mateix, l'apartat 2 d'aquest article assenyala que "...Quan a través de la documentació aportada pels sol·licitants s'observen uns ingressos desproporcionats, per la seua baixa i fins i tot nul·la quantia, en relació amb el preu d'adquisició de l'habitatge, es podrà portar a terme, d'acord amb el que disposa l'article 80.2 de la Llei 30/1992, de 26 de novembre, de RJAP i PAC, l'obertura d'un període provatori, perquè l'interessat justifique la procedència i import dels ingressos per a l'adquisició o rehabilitació de l'habitatge.
  
A aquests efectes es considerarà que hi ha desproporció quan el nivell d'ingressos procedents de rendiments nets de treball o d'activitats professionals i empresarials, siga inferior al 10% del preu de l'habitatge i del garatge vinculat, o del pressupost protegible en el cas de rehabilitació.
  
En qualsevol cas, en el cas que no resultaren prou acreditats els ingressos, o existiren dubtes fonamentats sobre la veracitat de les dades aportades, l'administració competent resoldrà denegar les ajudes sol·licitades."
  
4. En el cas que ens ocupa, examinada la documentació que hi ha en l'expedient, es comprova que el sol·licitant no ha justificat més ingressos que els declarats, i aquests són desproporcionats per la seua escassa o nul·la quantia, en relació amb el preu de l'adquisició de l'habitatge, no acreditant que els seus ingressos procedents de rendiments nets de treball o d'activitats professionals o empresarials, siguen superiors al 10% del preu de venda de l'habitatge objecte de la sol·licitud d'ajudes econòmiques sol·licitades.
  
En conseqüència, a la vista de les actuacions i atés que el recurrent no ha presentat cap prova que desvirtue el contingut de la resolució impugnada, procedeix confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs ordinari formulat pel senyor Jesús Gómez Oreja contra la Resolució del Servei Territorial d'Arquitectura i Habitatge de València de 4 de desembre de 1997, la qual queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar qualsevol altre recurs que estime oportú.